SARL-NUUS SONDAG 22 MAART 2009 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om (08:30 SAT in Engels 
uitgesaai word. 

Oudio is ook beskikbaar via die web: www.sarl.org.za; klik op ARMI en volg 
die skakels soos aangedui. Vir oudio via Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (Naam en Roepsein), op 145,725 MHz vanuit Pretoria, met her- 
leidings op 28,325, 14,235, 10,130, 7,066 en 3,695 MHz ESB, asook op 52,750, 
438,825 en 1 297 MHz FM in die Pretoria-gebied. (Ander nuuslesers verander 
soos toepaslik). 

In die nuus vandag; 

REGISTREER NOU VIR NATKON 2009 

KLAS B- (ZU) EKSAMENS OP 20 MEI BEGIN NOU MET KLASSE 
SARL-BRIEF AAN KLUBKOMITEES 

WYSIGINGS AAN DIE 40 METERBAND 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


REGISTREER NOU VIR NATKON 2009 


Registrasies vir die SARL se Nasionale Konvensie word nou aanvaar. Volle 
besonderhede is beskikbaar by www.sarl.org.za. 


NATKON 2009 begin met `n spitbraai op Vrydag 24 April aangebied deur die 
Kaapstad Amateurradiosentrum by die vertoonlokaal van Toyota in Bellville. 


Registrasie vir die AJV begin om 08:00 by die Oakdaleklub. Die vergadering 
begin om 09:00. Namiddagaktiwiteite sluit `n bootreis op Afrika se grootste 
katamaran in. Dit vertrek van die Kaapstadse waterfront. Alternatiewelik kan 
u op `n besoek aan Kaapstadradio besluit. 


Die jaarlikse toekenningsdinee begin om 19:00 by die Oakdaleklub, waarty- 
dens die trekking vir fabelagtige pryse ook sal plaasvind. Vir elke gebeurtenis 
waaraan u deelneem sal u 'n gelukkige nommer ontvang wat vir die trekking 
Saterdagaand in aanmerking sal kom, maar u moet, self teenwoordig wees om 
een van die baie pryse in ontvangs te neem indien u `n gelukkige wenner is. Die 
gasspreker die aand sal Sias Mostert van Sunspace wees. 


NATKON 2009 sluit Sondagoggend met `n ontbyt af. 


Die agenda vir die AJV sowel as alle dokumentasie vir die vergadering kan uit 
die lede-afdeling van www.sarl.org.za afgelaai word; klik regs bo op die knoppie 
“members only”, en voeg u PIN in. 


Bywoning van die AJV is gratis en alle lede word uitgenooi om dit by te 
woon. Daar is kostes aan verbonde vir ander gebeurtenisse. U kan op die 
registrasievorm aandui aan watter gebeurtenisse u wil deelneem. 


NATKON 2009 word aangebied deur die samewerking van die Boland Amateur- 
radioklub, die Oakdale Amateurradioklub en die Kaapstad Amateurradiosen- 
trum. Hulle verdien u ondersteuning om NATKON 2009 `n groot sukses te 
maak. Doen u bespreking onverwyld. 


KLAS B- (ZU) EKSAMENS OP 20 MEI BEGIN NOU MET KLASSE 


Die volgende Nasionale Klas B-eksamens sal op Woensdag 20 Mei 2009 afgelê 
word, die sluitingsdatum vir inskrywings is 23 April 2009. Die Klas A-eksamens 
vind op dieselfde dag plaas. 


Terwyl klubs kan registreer om hulle eie Klas B-eksamens te stel, (Kyk onder 
die lede-afdeling van www.sarl.org.za) verg dit minder administrasie deur klubs 
indien kandidate vir die nasionale eksamen inskryf. 


Die studiehandleidings vir beide klasse A en B is gratis vir aflaai beskikbaar 
vanaf www.sarl.org.za. Neem studente asb. vooraf deur die HF-assesering sodat 
hulle verslae saam met die eksamenantwoorde ingedien kan word. 


Dit word ook aanbeveel dat aan studente vir die Klas A- sowel as die Klas B- 
eksamens praktiese onderrig op die lug aangebied sal word. Dit vul hul kennis 
van amateurradio aan en help hulle in hulle eksamen. 


SARL-BRIEF AAN KLUBKOMITEES 


Die SARL het die brief om opdatuminligting aan klubs te verskaf weer ingestel. 
Die eerste uitgawe van die nuwe reeks is kort gelede per e-pos uitgestuur. Hierdie 
uitgawe is ook beskikbaar onder “Club Talk” in die nuusafdeling van die webwerf. 
Klubsekretarisse word versoek om die besonderhede van klubkomitees by die 
SARL se sekretaris op datum te bring en aan te dui watter komiteelede afskrifte 
van die nuusbriewe wil ontvang. Doen dit per e-pos aan secretary@sarl.org.za. 


WYSIGINGS AAN DIE 40 METERBAND 


Terwyl beplan word dat die wysigings aan die 40 meterband op 'n wêreldwye 
grondslag op 29 Maart 2009 in werking sal tree, hang die werklike datum af 
van elke land se eie reguleringsoutoriteit. Die SARL werk vir die afgelope 15 
maande al saam met OKOSA vir die uitbreiding aan die 40 meterband sowel 
as die opdatering van die die frekwensietabel in die regulasies. Ongelukkig is 
die proses maar stadig. Die huidige status is dat die veranderings opgestel is en 
nou by die regsafdeling van OKOSA is. Die SARL skakel op hoogste vlak met 
die outoriteit ten einde die nagaan van die regsaspekte daarvan te bespoedig. 


Let asb. daarop dat die addisionele spektrum nie gebruik mag word nie 
totdat die veranderings in die Staatskoerant gepubliseer is. Hou u oog op 
www.sarl.org.za, die inligting sal vrygestel word sodra dit beskikbaar kom. 


SARL-LIDMAATSKAP GROEI STEEDS 


Hierdie week staan die SARL-lidmaatskap op 1 431 en is goed op pad na die 1 
500 merk. Ons verwelkom vandag die volgende nuwe lede: 


ZSGRF, Leon Dalziel ZR1JH, Willem P. J. Baard ZS3D, Daniel J. Mans 
756-5003, Louis Joffe ZS1HR, Hennie Janse van Rensburg ZR6LSD, D... 
Vermeulen ZUGHB, H. P. Botha ZS6J, Jan du Buisson ZUIRG, Ray Guess 
ZR3DC, D. Cassela ZR2TWG, T. Giwa ZR6RIL, Rl Langa ZR3DJY, J. 
Lyuma ZROKGM, K.G. Magano ZRASNM, S.N. Mahamutsa ZR6BMS, B.S. 
Mokete ZR6TJA, M.M. Tjabadi ZR5GF, G.F. Msomi ZR6MSR, M.S. Rambau 
ZRGLLM, L. Hongwe ZR6KGD, M Kgoedi ZRGOMTM, M.M. Tshabalala ZR6PS 
L, Swandle ZR6KAM, K. Sesoko 


U het die regte besluit geneem om by die Suid-Afrikaanse Radioliga, die na- 
sionale vereniging vir amateurradio in Suid-Afrika, aan te sluit. U is hartlik 
welkom. 


KOMPETISIENUUS 
SARL 80 meter @OSO-party. 


Die eerste been van die SARL se 80 m-@SO-partyvind op Donderdagaand 2 
April plaas. Dit duur van 19:00 tot 22:00 SAT. Dit is 'n kompetisie vir spraak 
alleen in die bandsegmente 3 600 tot 3 650 en 3 650 tot 3 800 kHz. Roepseine, 
'n RS-seinverslag en ʼn serienommer, wat by 001 begin,word uitgeruil. Kontakte 
met Suid-Afrikaanse stasies tel 10 punte elk en kontakte buite Suid-Afrika tel 
15 punte elk. 


Log- en opsommingstate moet gestuur word aan Die Durban Amateurradioklub, 
Brownlee Place 17, Bluff, Durban, 4052, of per e-pos aan zs5lp@sharksden.co.za. 
Die sluitingsdatum vir insending is 17 April 2009. 


SARL-HF-Velddag. 


Die kompetisiekomitee het 20 logstate vir die eerste been vir hierdie kompetisie, 
wat in Februarie gehou is, ontvang. 19 was kompetisielogs met dié van die 
Lichtenburg ARK, ZS6LRK, as `n kontrolelog. Die uitslae is as volg: 


Multi-operateur, veldstasie. 1ste Wesrand ARK, ZS6WR, 64 312 punte, laekrag; 
2de Boland ARK, ZS1TB, 60 736 punte, laekrag; 3de Sandton ARK, ZS6STN, 
44 832 punte, laekrag. 


Enkeloperateur, veldstasie. Iste Jan Botha, ZSAJAN, 92 400 punte, ORP; 2de 
Pierre van Deventer, ZSGBB, 38 052 punte, ORP; 3de Tienie Herbst, ZS6MHH, 
15 348 punte, hoë krag. 


Algemene stasie. lste Pieter Jacobs, ZS6XT, 37 782 punte, ORP; 2de Philip 
Esterhuizen, ZU4PE, 33 096 punte, laekrag; 4de Mitchel Mynhardt, ZUGM, 26 
224 punte, laekrag. 


Dankie aan almal wat deelgeneem het en `n spesiale woord van dank aan diegene 
wat `n logstaat en opsommingsblad ingestuur het en mooi gedaan aan die wen- 
ners van die verskillende kategorieë. Die volledige uitslae is in HF Happenings 
345 gepubliseer. 


KLUBNUUS 


ORT-komitee vergroot. Tydens die jongste maandvergadering van die Oosrand- 
tak is die volgende lede tot die komitee geko-opteer: Eretesourier - Andre van 
Tonder, ZS6HE; Jeugaangeleenthede - Marius Mynhardt, ZS6GMGM; @SL Man- 
ager - Mitchel Mynhardt, ZUG6M. 


Mitchel is die jongste lid wat ooit tot hul komitee verkies is. Hy is 11 jaar oud 
en het sy bedrewenheid as operateur getoon deur die WAZS 200-toekenning te 
verwerf binne 8 maande nadat hy sy lisensie verkry het. 


Met sy deursettingsvermoë en vaardigheid om @SL s te bevestig het hy verdien 
om as @OSL-bestuurder op die komitee te dien. Sy pligte sal die stuur en ontvangs 
van @SL-kaarte ten behoewe van die klub en die opdatumhou van die logboek 
insluit. 


EKURHULENI RAMPBESTUUR KOMMUNIKASIEVRYWILLIGERS 


Tydens die maandelikse vergadering van die Ekurhuleni Rampbestuur Kommu- 
nikasievrywilligers op 5 Maart, is die afdelingstrukture geaktiveer. Ekurhuleni 
Metro (Voorheen die Oosrand) is in vier streke verdeel. Elke streek het `n 
Streeksbestuurder. Die eerste taak van die streeksbestuurders is om `n komi- 
tee in die lewe te roep ten einde die daaglikse sake van die streek te beheer. 
Streeksvergaderings sal maandeliks in elke streek gehou word. `n Vergadering sal 
periodiek gehou word vir bidireksionele terugvoer deur die RBKV Ekurhuleni- 
komitee. 


Bestuurder - Chris Gryffenberg,ZS6OOG; Sekretaris - Lydia Upfold,ZS6MTB; 
Oostelike Streeksbestuurder - Sias Pretorius, ZR6ABT; Noordelike Streeksbestu- 
urder - Howard Ware, ZS6ZS; Suidelike Streeksbestuurder - Kobus van der 
Merwe, ZSGJPY; Sentrale Streeksbestuurder - Leon Lessing, ZSGLMG; Skakel- 
beampte en Webmeester - Marcel Upfold, ZS6GOTB. 


Alhoewel die RBKV `n inisiatief van die ORK is, hoef die lede van die RBKV nie 
lede van die ORK te wees nie. Die ORK doen `n beroep op alle amateurs in die 
Ekurhuleni Metrogebied om die betrokke streeksbestuurder te kontak indien 
iemand by die RBKV wil aansluit. Nie-amateurs mag ook as boodskappers 
aansluit. Vir verdere inligting besoek www.zs6erb.co.za en lees die seksie onder 
DDMCV. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak die 
komende week baie laag gaan wees. Die geomagnetiese veld sal oor die al- 
gemeen kalm wees. Die voorspelde effektiewe sonvlektelling sal gedurende die 
komende week minder as 5 wees. Die son se onvermoë om nuwe sonvlekke te pro- 
duseer het 'n negatiewe uitwerking op sommige frekwensievoorspellingspakkette 
wat van gestoorde sonvlektellings gebruik maak en natuurlik ook op ons HEF- 
kommunikasie! Die frekwensievoorspellingspakkette begin nou om optimistiese 
waardes te voorspel. 


Die hoeveelheid energie van die son wat die Suidelike ionsofeer bereik is besig 
om af te neem met die seisoensverandering wat om die draai is. Dit het alreeds 
'n merkbare effek op die HF-toestande. 15 en 20 m is nog steeds die beste keuse 
vir DX met moontlike 15 m-openinge na Indië vanaf 13:00 SAT gevolg deur 
20 m om 16:00. ZS6BZP het ook berig ontvang dat 17 m baie goeie resultate 
gedurende die middag na die Ooste oplewer. Kontakte met Nieu-Seeland gaan 
baie uitdagend wees. Om 07:00 is daar moontlike swak 20 m-openinge na Aus- 
tralië. Kontakte met Peru is onwaarskynlik. Brasilië kan waarskynlik op 15 m 
vanaf 14:00 tot 18:00 gewerk word en daarna op 20 m. Vanaf ongeveer 15:00 
is daar moontlike goeie 15 m-openinge na Europa wat deur 20 m-openinge om 
18:00 gevolg gaan word. 


Kort, flou kontakte met die VSA se Ooskus is op 15 m om 20:00 moontlik. 


10 MH lyk laatmiddag en na sononder bruikbaar vir die Morsekode- en digitale 
entoesiaste. 


Plaaslike toestande gaan gedurende die dag op 40 m goed wees. 80 m behoort 
gedurende vroegoggend en laatmiddag goeie resultate oor die korter afstande, 
byvoorbeeld tussen ZS5 en ZS6, te lewer. 30 m sal gedurende die middel van die 
dag goeie resultate tussen 756 en ZS1 lewer. Met die winter op pad maak 20 
m reg om te gaan slaap alhoewel goeie resultate nog rondom middagete verkry 
kan word. 


Saans is 80 m die beste keuse. Die donderstorms en geraas van statiese ontlad- 
ings kan dinge bietjie uitdagend maak. 


Onthou dat hierdie net 'n voorspelling is en dat HF jou aangenaam kan verras. 
Skakel jou stel aan, luister en roep ook C@ om seker te maak dat jy deel van 
die opwinding is. 


Besoek gerus www.spaceweather.co.za vir meer inligting. 
DAGBOEK VAN GEBEURE 


21 en 22 Maart SARL se BHF-/UHF-kompetisie; 2 April Eerste been van die 
80 m @SO-party; 18 April Wêreldamateurradiodag, en 24-26 April SARL se 
Nasionale Konvensie in Kaapstad. 


SARL-nuus nooi klubs en individue om nuusberigte wat vir radioamateurs en 
kortgolfluisteraars van belang is, in te stuur. Indien moontlik, plaas nuusberigte 


in beide Afrikaans en Engels op www.sarl.org.za/newsinbox.asp, nie later nie as 
die Donderdag wat die bulletindatum voorafgaan. 


Die SARL nooi u ook om te luister na die program Amateur Radio Mirror 
International, wat om 10:00 SAT op 145,750 MHz in die Pretoria-gebied uit- 
gesaai word, met herleidings op 7 (082, 7 205 en 17 860 kHz. Daar is ook `n 
potgooi-uitsending waarna geluister kan word. Vir oudiostrome en Echolink 
deur ZS6FCS, besoek www.sarl.org.za, klik op ARMI en volg die skakels. `n 
Heruitsending vind Maandagaande om 21:00 SAT op 3 215 kHz plaas. Sentech 
borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Roger, ZR3RG, saamgestel, en deur George, ZS6NE, vertaal is. 


Dankie dat u geluister het. 73. 
/EX 


